13-06-2019

Pressemeddelelse

**Engcon kåret til Mästarnas Mästare-gazelle – den svenske virksomhed, der har modtaget flest gazellepriser**

**Engcon Group har nu modtaget Dagens Industris Mästar-gazellediplom i vækst, en ny pris, som DI har lanceret for at markere sit 20-års jubilæum, hvor de svenske virksomheder, der har modtaget mindst tre Gazelle-priser, bliver tildelt prisen. Engcon har rekord med ti Gazelle-priser – hvilket betød, at virksomheden også blev kåret til Mästarnas Mästare.**

Engcon Group har en milliardomsætning og blev for nylig udpeget som en af Sveriges økonomisk bedst ledede virksomheder med Deloittes udmærkelse "Best Managed Companies". Nu vinder Engcon prisen som Mästar-gazelle af DI.

– Det er altid dejligt, når Engcon og vores produkter bliver bemærket. Vi har haft en fantastisk udvikling de seneste ti år og indtager nye markeder, men det betyder selvfølgelig også en masse hårdt arbejde. At blive udnævnt til Mästarnas Mästare er en anerkendelse af, at vi gør det rigtige, siger Stig Engström, grundlægger af Engcon.

Engcon blev grundlagt i i Strömsund i 1990 af Stig Engström. Siden da er udviklingen gået i et rasende tempo. I dag har Engcon Group en milliardomsætning, mere end 280 medarbejdere og salg i mere end 15 lande. Ca. 70% af alle gravemaskiner er stadig ikke udstyret med Engcons smarte tiltrotator, som både letter og forbedrer arbejdet.

– Vi er kun lige begyndt! Vi ved, at vores smarte gravemaskineløsninger med tiltrotatoren i spidsen har et enormt potentiale i hele verden. Derfor fokuserer vi i 2019 på fortsat at gøre branchen endnu mere sikker, afslutter Stig Engström.

**DI om Engcons succes:**
"Siden starten i 2000 har vi uddelt omkring 19.000 Gazelle-priser til hurtigtvoksende virksomheder rundt om i Sverige. Antallet af gazellevirksomheder er omkring halvt så mange. For nogle af virksomhederne lykkes det nemlig at nå de hårde kriterier flere gange. Det nye Mästar-gazellediplom går til de virksomheder, der er blevet kåret til Gazelle-virksomheder mindst tre gange. Engcon Group er de eneste, der er blevet kåret til Gazelle-virksomhed ti gange, og derfor blev de udnævnt til Mästarnas Mästare."

**Om DI Gazelle og Mästar-gazelle:**
Dagens Industri udpeger de hurtigst voksende svenske virksomheder til gazeller. For at fremme væksten i det industrielle Sverige lancerede man hædersprisen Mästar-gazelle, en måde at løfte de virksomheder, der kan fastholde en plads i vækstfeltet år efter år. Ud over de grundlæggende kriterier om mindst ti ansatte og en årlig omsætning på over 10 mio. svenske kroner skal selskabet som minimum have fordoblet sin omsætning siden første regnskabsår. Derudover skal omsætningen være steget de seneste tre år. Endvidere skal virksomheden have haft et positivt driftsresultat de seneste fire regnskabsår. Endelig skal virksomheden være vokset organisk og have en sund økonomi.

**Kontakt:**
Sten Strömgren, engcon Group | +46 [0]70 529 96 32